cyanic-selkie/wikianc huggingface dataset:
Ráðhúsið í Ágsborg
Saga ráðhússins
Ráðhúsið í borginni Ágsborg í Þýskalandi var reist 1615-1624 í endurreisnarstíl. Í upphafi átti að gera upp gamla ráðhúsið, sem reist var 1385. Það var orðið of lítið fyrir ríkisþingin sem konungarnir og keisararnir héldu iðulega í borginni. En eftir langar vangaveltur byggingameistara var ákveðið að rífa húsið og reisa nýtt ráðhús í staðinn. Við vígslu hússins 1624 var byggingin eina húsið í heimi með fleiri en sex hæðir. Í því voru þrír stórir salir. Á jarðhæð var Unterer Fletz, á 2. hæð var Oberer Fletz, og þar fyrir ofan var Gullni salurinn (Der Goldene Saal) sem var svo hár að hann náði yfir nokkrar hæðir. Auk þess voru á ýmsum hæðum svokölluð furstaherbergi, sem voru litlir fundarsalir fyrir heldri gesti. Í 30 ára stríðinu hnignaði Ágsborg hratt. Ráðhúsið var ekki síst reist fyrir ríkisþingin sem oft höfðu verið haldin í borginni. En ekki slíkt þing var haldið í Ágsborg eftir að ráðhúsið var fullklárað. Þau voru flutt til Regensburg í Bæjaralandi. Árið 1828 var mikil kauphöll (Börse) reist beint fyrir framan ráðhúsið. Við það missti það mikið af glæsileika sínum, þar sem nýja húsið skyggði svo mjög á það. Í loftárásum 1944 nær gjöreyðilagðist ráðhúsið. Húsið brann út og stóð í stríðslok aðeins múrverkið eftir. Kauphöllin sjálf gjöreyðilagðist. Viðgerðir hófust ekki fyrr en á 6. áratugnum. Þá var kauphöllin rifin og þannig myndaðist torgið fyrir framan ráðhúsið. Árið 1955 fluttu borgarskrifstofur aftur í ráðhúsið. Gullni salurinn var hins vegar ekki tilbúinn fyrr en 1985. Í ráðhúsinu er safn með sögu borgarinnar. Þar er einnig aðstaða fyrir farandsýningar.
Gullni salurinn
thumb|Hluti af hinum glæsilega Gullna sal Gullni salurinn í ráðhúsinu þykir vera einn merkasti salur endurreisnartímabilsins í Þýskalandi. Hann er á þriðju hæð ráðhússins og nær yfir nokkrar hæðir. Gólfið er 552 m² að stærð. Veggir og loft voru skreytt með veggmyndum, gullskrauti, fögrum hurðum og ýmsu öðru. Loftið var gert úr hnetuviði. Salurinn var hin mesta gersemi og voru Ágsborgarar ákaflega hreyknir af honum í rúm 300 ár. Þar fóru fram ýmsir merkir atburðir. Árið 1653 fór fram keisarakjör salnum í salnum, er Ferdinand IV var kjörinn keisari þýska ríkisins. Árið 1690 hélt Jósef I mikla veislu í salnum eftir keisarakjör sitt. Frans II keisari heimsótti Ágsborg 1792 og skoðaði þá salinn. Árið 1891 var Otto von Bismarck gestur í salnum er hann var gerður að heiðursborgara í Ágsborg. Árið 1914 var haldin vegleg veisla til heiðurs Lúðvíks III, konungs Bæjaralands. En 1944 var ráðhúsið nær gjöreyðilagt og brann salurinn út. Eingöngu litlir hlutar með veggmyndum björguðust. Það var þó ekki fyrr en eftir 1980 að ákveðið var að endurgera Gullna salinn. Hann var vígður 1985 í tengslum við 2000 ára afmæli borgarinnar.
13 (tala)
13 er náttúruleg tala. Talan á undan 13 er 12 og talan á eftir er 14. Þegar krakkar verða þrettán ára eru þeir orðnir táningar. Rómverska táknið fyrir 13 er XIII, og sumir telja að talan 13 sé ógæfutala t.d. föstudagurinn 13 er óhappadagur.
Allsherjar- og menntamálanefnd Alþingis
Allsherjar- og menntamálanefnd er ein af átta fastanefndum Alþingis. Nefndin fjallar um dóms- og löggæslu­­mál, mannréttinda­­mál, ríkis­borgara­­rétt, neytenda­­mál, málefni þjóð­kirkjunnar og annarra trú­félaga og jafnréttis­mál, svo og um mennta- og menn­ingar­­mál og vísinda- og tækni­mál.
Samband íslenskra framhaldsskólanema
Samband íslenskra framhaldsskólanema (SÍF) eru hagsmunasamtök framhaldsskólanema á Íslandi. Sambandið var stofnað 4. nóvember 2007 við samruna Iðnemasambands Íslands og Hagsmunaráðs íslenskra framhaldsskólanema. Sambandið var stofnað með það að leiðarljósi að standa vörð um hagsmuni allra nema á framhaldsskólastigi og er því SÍF ólíkt öllum þeim hagsmunasamtökum sem stofnuð hafa verið í fyrri tíð svo sem Iðnnemasambandið sem starfaði með hagsmuni iðn- og starfsnema að leiðarljósi eða Félag framhaldskólanema sem einbeitti sér að málefnum er varðaði bóknámsnema.
Saga
Samband Íslenskra Framhaldsskólanema var stofnað þann 4. nóvember 2007. Sambandið er byggt á sterkum grunni I.N.S.Í eða Iðnnemasambandi Íslands og tók SÍF yfir allar skyldur þess og það því lagt niður. Markmiðið með stofnun SÍF var að setja á laggirnar stórt og öflugt hagsmunafélag fyrir alla nema á framhaldsskólastigi og stuðla þannig að brúa það bil sem hefur verið á milli bók- og iðnnáms og tryggja að ekki yrði brotið á réttindum eða hagsmunum framhaldsskólanema.
Á þeim árum sem SÍF hefur starfað hefur félagið náð að verða að kröftugt þrýstiafl í samfélaginu og helsti tengiliður framhaldsskólanema við stjórnvöld sem og aðra aðila.
Starfsemi
Verkefni SÍF eru mismunandi ár frá ári. Aðalþing er þó alltaf haldið árlega. Aðalþingið er æðsta vald félagsins og eru teknar ákvarðanir með atkvæðagreiðslu þar sem fulltrúar frá öllum aðildarfélögum eiga atkvæði, auk þess sem stefna og markmið félagsins eru mótuð, lögin endurskoðuð og önnur mál.
Sambandsstjórnarfundir eru einnig haldnir einu sinni á önn. Sambandsstjórn samanstendur af SÍF félögum, sem eru aðaltengiliðir hvers skóla við sambandið, formönnum nemendafélaga, miðstjórn og framkvæmdastjórn. Eiga því öll aðildarfélögin sæti þar. Þar eru teknar þær ákvarðanir sem þarf að taka hverju sinni og öðlast þær gildi til næsta aðalþings þar sem þær eru samþykktar eða felldar.
SÍF er með þjónustusamning við Mennta- og menningarmálaráðuneytið og gegnir þar ákveðnum skyldum. Þjónustusamningurinn gerir sambandinu kleift að halda úti skrifstofu og starfsmönnum og sjá þannig um þjónustu við námsmenn sem þess þurfa. Einnig mæta fulltrúar SÍF reglulega á fundi á vegum ráðuneytisins, eiga sæti í HOFF (Heilsu og forvarnarefling í framhaldsskólum) og Menntasjóð námsmanna sem og fá tækifæri til að taka þátt í þeim ákvörðunum er snerta framhaldsskólanema og þeirra menntun.
SÍF tekur einnig þátt í málefnum utan landssteinanna en sambandið á aðild að OBESSU (The organizing bureau of European school student unions) einskonar regnhlífasamtökum hagsmunafélaga námsmanna í Evrópu. Fulltrúum SÍF er boðið út til að taka þátt í ráðstefnum og aðalþingi samtakanna en öllum framhaldsskólanemum landsins er heimilt að bjóða sig fram í framkvæmdarstjórn félagsins. Þar er unnið að verðugum málefnum sem viðkoma öllum nemendum í Evrópu. Þar gefst góður samráðsvettvangur þar sem margt má læra og samstaðan veitir mikinn stuðning.
Aðildarfélög
Aðildarfélög SÍF samanstanda af nemendafélögum framhaldsskólanna og eru 32 talsins.
Brimdís
Brimdís er íslenskt kvenmannsnafn.
Orvar
Orvar er íslenskt karlmannsnafn.
Myntfræði
Myntfræði er vísindagrein sem fæst við rannsóknir á peningum í öllum sínum myndum, þ.á m. mynt, seðlum, bankaseðlum, hlutabréfum o.s.frv. Þeir sem leggja stund á greinina kallast myntfræðingar.
Saga
Myntfræði er forn vísindagrein sem á ættir sínar að rekja allt aftur til Júlíusar Caesars sem venjulega er talinn hafa skrifað fyrstu bókina um greinina.
Listi yfir þjóðgarða í Finnlandi
Þjóðgarðar í Finnlandi eru 39 talsins. Þeim er öllum stjórnað af stofnuninni Metsähallitus. Svæði sem þeir þekja er 9.892 ferkílómetar sem gerir 2,7% af landsvæði Finnlands. thumb|800px|center|Koli-þjóðgarðurinn.
Coventry City
Coventry City Football Club er enskt knattspyrnulið frá Coventry í Vestur-Miðhéruðum Englands og er í ensku meistaradeildinni. Liðið var stofnað árið 1883 og hefur unnið einn stóran bikar; FA-bikar árið 1987. Meðal þekktra leikmanna er markahrókurinn Dion Dublin.
Félagið spilar nú tímabundið á heimavelli Birmingham City vegna fjárhagsvandræða. En frá 1899-2005 spilaði það á Highfield Road í Coventry.
.cy
.cy er þjóðarlén Kýpur.
Tenglar
Toppdomän
Surtur
thumbnail|hægri|Jötunninn Surtur á mynd eftir John Charles Dollman (1909). Surtur er eldjötunn í norrænni goðafræði. Hann kemur úr Múspellsheimi og í Ragnarökum ríður hann um jörðina ásamt Múspellssonum og brennir jörðina með glóandi sverði. Þegar þeir ríða yfir Bifröst, brúna sem tengir Miðgarð og Ásgarð, brotnar hún; svo verður Surtur Frey að bana.
Mirja
Mirja er íslenskt kvenmannsnafn.
Surtur
Þekktustu örnefni á Íslandi í höfuðið á Surti eru hraunhellirinn Surtshellir, lengsti hellir landsins, og Surtsey, eyja skammt frá Vestmannaeyjum sem varð til í eldgosi á árunum 1963-1967.
Sæmundaredda
Tvisvar er minnst á Surt í Völuspá, þar sem völva greinir Óðni frá ýmsum liðnum og verðandi atburðum. Völvan segir að í ragnarökum muni Surtur koma að sunnan með glóandi sverð:
Í næsta erindi greinir völvan frá því að Surtur muni síðan berjast við „bana Belja“, sem er kenning á goðinu Frey. Kvæðið greinir ekki frá því hver ber sigur úr býtum í bardaga þeirra. Á eftir erindinu sem lýsir komu Surts koma lýsingar af því er flest goðin bíða bana í bardögum við andstæðinga sína og að eldur gleypi allan heiminn.
Í kvæðinu Fáfnismálum spyr hetjan Sigurður drekann Fáfni hvað eyjan heiti, þar sem æsir muni berjast við Surt. Fáfnir svarar því að eyjan heiti Óskópnir og að regnbogabrúin Bifröst muni bresta þegar æsirnir halda til orrustu gegn Surti.
Snorra-Edda
thumb|right|Surtur ríður til orrustu með glóandi sverð sitt á mynd eftir Friedrich Wilhelm Engelhard (1882). Í fjórða kafla Gylfaginningar birtist lýsing af Surti og heimkynnum hans í Múspellsheimi. Þar segir um hann:
Í 51. kafla Gylfaginningar er nánari lýsing af orrustunni gegn Surti. Þar er greint frá því að Surtur ríði fyrstur fram til orrustu gegn ásum og beri glóandi sverð sem skín skærar en sólin sjálf. Hann leiðir Múspellssyni áfram yfir Bifröst, sem brotnar þegar þeir ríða þar yfir. Surtur, her hans og aðrir óvinir goðanna safnast saman á Vígríði og há lokaorrustuna gegn goðunum. Surtur berst við Frey og sigrar hann eftir harða baráttu. Samkvæmt frásögn Gylfaginningar ræður það úrslitum í viðureign Freys og Surts að Freyr er sverðslaus þar sem hann hafði áður gefið sverð sitt í skiptum fyrir jötunmeyna Gerði. Þessi skýring á ósigri Freys er ekki nefnd annars staðar.
Eftir viðureign Surts og Freys segir Gylfaginning frá því að Surtur slengi eldi sínum yfir allan heiminn svo allt brenni. Kvæðið greinir þó frá því að nokkrir lifi af eldinn og endurbyggi heiminn eftir að logar Surts slokkna.
Hallmundarkviða
Vísun í Surt birtist í kvæðinu Hallmundarkviðu, sem lýsir eldsumbrotum og hraunrennsli á Íslandi.
Talið er að Hallmundarkviða lýsi eldgosinu sem myndaði Hallmundarhraun. Samkvæmt ljóðinu virðast eldsumbrotin vera talin eiga upptök sín í viðureign Þórs við „Surt hinn svarta“. Hugsanlegt er að Surtur hafi verið talinn ábyrgur fyrir eldgosum og að heiðnir Íslendingar hafi falið Þór það hlutverk að hafa hemil á honum.
Túlkanir
Textafræðingurinn Rudolf Simek telur hugmyndina um Surt mjög gamalgróna og bendir á vísanir í nafn hans í kvæðum eftir Eyvind skáldaspilli og Hallfreð vandræðaskáld frá 10. öld því til stuðnings. Hann bendir jafnframt á að í Landnámabók sé þegar minnst á hellinn Surtshelli og telur það vera til marks um að íslenskir landnemar hafi snemma þekkt til Surts. Simek bendir einnig á að venjulega sé talað um að jötnar komi að austan í norrænum goðsögum, en að Surtur komi hins vegar að sunnan. Þetta sé vafalaust til marks um það að hann sé tengdur við eld og hita. Simek segir að Íslendingar hafi vafalaust séð Surt fyrir sér sem voldugan jötun sem réð yfir eldi jarðarinnar og telur að hugmyndin um Surt sem óvin guðanna sé ekki upprunnin á Íslandi. Simek ber Surt saman við aðra jötna eins og Eldi, Eimni, Loga og Brandinga, sem virðast allir vera persónugervingar eldsins.
Textafræðingurinn Bertha Phillpotts taldi að hugmyndin um Surt hefði komið til eftir að Íslendingar urðu vitni að eldgosum á eyjunni og að þeir hafi séð hann fyrir sér sem goðmagn jarðeldsins. Flestir aðrir jötnar eru fremur tengdir við frost og kulda en eld og þetta taldi Phillpotts til marks um að hugmyndin hefði komið til eftir að norrænir menn komust í kynni við ofsa eldfjallanna. Í túlkun sinni á Völuspá sagðist Sigurður Nordal sammála Phillpotts um margt en taldi þó að hugmyndin um Surt væri eldri en landnám Íslands.
Í ritum sínum segir fræðimaðurinn Andy Orchard að lýsingin af Surti í Gylfaginningu kunni að vera innblásin af kristnum hugmyndum um engil með glóandi sverð sem rekur Adam og Evu frá paradís og stendur síðan vörð um hlið Edengarðs.
Orð og örnefni dregin af nafni Surts
thumb|right|[[Surtsey að myndast árið 1963.]] Surtarbrandur, sem er notaður til eldsneytis, dregur hugsanlega nafn sitt af Surti og sverði hans. Líklegt er að íslenskir landnemar hafi litið á surtarbrand sem „viðarkol Surts“. Hellirinn Surtshellir á Hallmundarhrauni er nefndur eftir Surti. Í Landnámabók er minnst á Surtshelli og á að landneminn Þorvaldur holbarki hafi ort drápu um jötuninn Surt í hellinum.
Eyjan Surtsey, sem varð til í eldgosi árið 1963, dregur einnig nafn sitt af Surti. Eldgígurinn í miðju eyjarinnar heitir einfaldlega Surtur. Íslenska menntamálaráðuneytið samþykkti nafn nýju eyjarinnar í desember árið 1963 og færði meðal annars eftirfarandi röksemdir fyrir nafngiftinni í fréttatilkynningu sinni:
„Nefndinni þykir vel á fara, að hinum nýju aðsópsmiklu eldstöðvum sé gefið nafn hins tilkomumikla eldjötuns, enda eru bæði nöfnin íslenzk kjarnyrði, sem fara vel í munni. Sakar og ekki að geta þess, að þar sem fornir menn hugsuðu sé yfirleitt jötna í austri, er Surtur einn talinn koma úr suðri, en hin nýja ey er syðsta ey Íslands.“
Háaleiti og Bústaðir
thumb|right|Kort sem sýnir Háaleiti- og Bústaðahverfi. Háaleiti og Bústaðir er hverfi í Reykjavík. Til hverfisins teljast Háaleiti, Múlar, Kringla, Bústaðir, Fossvogshverfi, Smáíbúðahverfið og Blesugróf.
Í vestur markast hverfið af línu sem dregin er eftir miðri Kringlumýrarbraut. Í austur markast hverfið af Reykjanesbraut.
Í norður markast hverfið af línu sem er dregin um eftirtaldar götur og skal miðað við miðju þeirra: Suðurlandsbraut, Grensásveg og Miklubraut. Í suður markast hverfið af sveitarfélagamörkum Kópavogs.
Árið 2017 voru íbúar Háaleitis og Bústaða rúmlega 14.500 talsins.
Hostel
Hostel er kvikmynd eftir Eli Roth. Hún var heimsfrumsýnd á Íslandi (og einnig forsýnd hér fyrst allra landa); að miklum hluta var það vegna tengsla Eli Roth við Ísland. Í myndinni leikur einnig leikarinn Eyþór Guðjónsson sem leikur Íslendinginn Óla.
3. árþúsundið f.Kr.
3. árþúsundið f.Kr. er tímabil sem hófst árið 3000 f.Kr. og lauk árið 2001 f.Kr. samkvæmt gregoríska tímatalinu.
Hljómsveit Ingimars Eydal - Þorvaldur -Helena -Vilhjálmur
Hljómsveit Ingimars Eydal - Þorvaldur -Helena -Vilhjálmur er 33 snúninga LP hljómplata gefin út af SG - hljómplötum árið 1973.
Suður- og Vesturamt
Suður- og Vesturamt var íslenskt amt sem varð til 15. maí 1770 þegar Íslandi var skipt niður í tvö ömt. Suður- og Vesturamt og Norður- og Austuramt. Amtinu var síðan skipt upp í tvö ömt, Suðuramt og Vesturamt árið 1787 en síðan sameinuð aftur árið 1872 með tilkomu embættis landshöfðingja. Amtið var síðan lagt af árið 1904 þegar Íslendingar fengu heimastjórn.
Amtmenn í Suður- og Vesturamti
1770-1787
1872-1904
Svarta María (kvikmyndaver)
Svarta María (enska. Black Maria) er fyrsta kvikmyndaver sögunnar, byggt af Thomas Alva Edison í West Orange í New Jersey í Bandaríkjunum. Þetta kvikmyndaver er lítið hús, svart á lit og er með opnanlegu þaki til þess að hleypa inn dagsbirtunni. Auk þess er húsinu fyrirkomið á sporbraut eða járnbrautarteinum, svo að snúa má því í hring, þannig að sólarljósið falli alltaf inn undir sama horni. Þetta hús er til sýnis við Edison-safnið, þar sem rannsóknarstofur Edisons voru, síðustu áratugina sem hann starfaði. Þær eru í tveimur stórum verksmiðjuhúsum og kemur stærð þeirra og umfang verulega á óvart.
Fílolás
Fílolás (forngríska: Φιλόλαος; um 480 f.Kr. — um 385 f.Kr.) var forngrískur heimspekingur. Hann var pýþagóringur og hélt fram talnaspeki í anda skólans. Hann mun fyrstur hafa haldið því fram að jörðin væri ekki miðja alheimsins en hélt því fram að til væri „andjörð“ til mótvægis við jörðina og að himinhnettirnir væru þess vegna tíu talsins. Hann hélt einnig fram hugmyndum um að sálin væri ódauðleg og væri fjötruð í eins konar líkamlegu fangelsi.
Alþjóðaólympíunefndin
thumb|right|Alþjóðaólympíunefndin árið 1896 Alþjóðaólympíunefndin er svissnesk sjálfseignarstofnun með aðsetur í Lausanne. Nefndin var stofnuð af franska baróninum Pierre de Coubertin 23. júní 1894. Fyrsti formaður nefndarinnar var Demetrios Vikelas. Nefndin hefur yfirumsjón með skipulagi Ólympíuleikanna og Ólympíuleika æskunnar. Nú sitja 100 virkir nefndarmenn í nefndinni, auk 33 heiðursfélaga og eins sérstaks heiðursfélaga. Á árlegum aðalfundi nefndarinnar er kjörið framkvæmdaráð sem fer með ábyrgð á stjórn nefndarinnar. Í framkvæmdaráðinu sitja forseti nefndarinnar, varaforseti og tíu aðrir nefndarmenn.
Otkell
Otkell er íslenskt karlmannsnafn.
Svarta María (aðgreining)
Heitið Svarta María er haft um:
Borgarnjóli
Borgarnjóli, eða skógarnjóli, (fræðiheiti: Rumex obtusifolius) er stórvaxin fjölær jurt af ættkvísl súra. Upprunnin frá Evrópu er hann er slæðingur á Íslandi, aðallega í kring um Reykjavík.
Þversumma
Þversumma er útkoman sem fæst þegar allir tölustafir tölu eru lagðir saman. Þversumma tölunnar 6339801 er því eða 30.
Dæmi
Úr þættinum Skarpari en skólakrakki, 28. okt 2007:
Gefin er þversumman 12
Einnig er gefið að 6*x = y
Lausn
6*8 = 48 => 4+8 = 12
John Evelyn
thumb|right|John Evelyn John Evelyn (31. október 1620 – 27. febrúar 1706) var enskur rithöfundur, garðyrkjumaður og dagbókarhöfundur. Dagbækur hans, sem ná að hluta yfir sama tímabil og dagbækur Samuel Pepys, eru ómetanlegar heimildir um menningu Englands á 17. öld. Evelyn varð þannig vitni að dauða Karls 1., stjórn Olivers Cromwells, Lundúnaplágunni og Lundúnabrunanum. Evelyn og Pepys áttu í bréfasambandi og mikið af þeim bréfum hefur varðveist. Auk dagbókanna skrifaði Evelyn fjölda bóka um ólík efni, svo sem guðfræði, myntfræði, stjórnmál, garðyrkju, byggingarlist og grænmetishyggju.
4. árþúsundið
4. árþúsundið er tímabil sem mun hefjast árið 3001 og ljúka árið 4000.
Ulf Lundell
thumb|right|Ulf Lundell Ulf Lundell (f. 20. nóvember 1949) er sænskur tónlistarmaður, rithöfundur og skáld. Ulf er ekki aðeins þekktur fyrir tónsmíðar heldur líka fyrir ritverk sín. Sú þekktasta er Jack og kom út árið 1976. Hann er einnig þekktur fyrir að hafa samið óopinberan þjóðsöng Svía: Öppna landskap.
Gnóttstaða
Gnóttstaða í viðskiptum vísar til þess að einhver aðili eigi ákveðið magn verðbréfa, t.d. hlutabréf ákveðins fyrirtækis eða gjaldeyri. Aðili sem er í gnóttstöðu hefur trú á því að verðmæti verðbréfanna hækki í framtíðinni.
Gnóttstaða er andstæðan við skortstöðu.
Sigtryggur Baldursson
thumbnail|Sigtryggur Baldursson Sigtryggur Baldursson (2. október 1962) er íslenskur tónlistarmaður, trommuleikari og upphafsmaður hljómsveitarinnar Bogomil Font og Miljónamæringarnir. Sigtryggur var í hljómsveitunum Þey, Kukl og Sykurmolum ásamt því að spila með fleiri hljómsveitum.
Hann fluttist búferlum til Madison í Wisconsin fylki Bandaríkjanna árið 1993 og vann þar og í Chicago við upptökustjórn og hljóðfæraleik ásamt því að gera hljóðritanir til notkunar í tölvutónlist (sampling diska) og einnig eigin upptökur (Bogomil Font syngur Kurt Weill-1995 og DIP ásamt Jóhanni Jóhannssyni 1998). Hann bjó Hollandi frá 2000-2003 og vann þar m.a. diskinn Dialog með Steintrygg verkefni hans og Steingríms Guðmundssonar. fluttist til Íslands aftur árið 2003. Var framkvæmdastjóri Músíktilrauna 2004 og tónlistarstjóri hjá sumaróperunni sumarið 2004 í uppsetningu á Happy End eftir Kurt Weill og Berthold Brecht.
Hann hefur unnið með hléum með Emiliönu Torrini frá árinu 1998 - til ársins 2010, ásamt því að vinna tónlist við leikhús og kvikmyndir og heimildarmyndir og leikið inn á fjölda hljómplatna sem trommu- og slagverksleikari. Einnig gefur hann út og kemur fram undir listamannsnafninu Bogomil Font.
Hann vann útvarpsþætti fyrir RÚV um heimstónlist á sumrin 2005 og 2006. Lék með Ragnhildi Gísladóttur og Stomu Yamashta á Heimssýningunni í Japan 2005. Hann vann árið 2006 diskinn Bananaveldið undir nafninu Bogomil Font og Flís, og einnig seinni Steintrygg diskinn Trappa árið 2008 með Ben Frost. Einnig lék hann með listamönnum eins og Ben Frost, Bang Gang og Megasi, ásamt Pétri Ben og fleirum. Hann hefur setið í stjórn hjá FTT og ÚTÓN frá árinu 2006 ásamt því að sitja í stjórn Tónlistarráðs (sem úthlutar úr tónlistarsjóði Menntamálaráðuneytisins) árið 2011. Hann hefur frá árinu 2011 einnig unnið sjónvarpsþætti um tónlist bæði fyrir ÍNN (Kolgeitin) og RÚV (Hljómskálinn, ásamt Guðmundi Kristinni Jónssyni og Braga Valdimar Skúlasyni).
Hann tók við stöðu sem framkvæmdastjóri Útflutningsskrifstofu íslenskrar tónlistar í febrúar árið 2012.
Oddatala
Oddatala er heiltala, sem ekki er slétt tala, þ.e. þar sem deiling með tölunni „2“ gefur leif (þ.e. deiling með tveimur gengur ekki upp). Talan einn er því oddatala, en núll telst slétt tala. Síðasti tölustafur í oddatölu er oddatala.
Talnamengi oddatalna er mengi talnanna 2n+1, þar sem n er heiltala.
Það er hægt að skilgreina oddatölur út frá síðasta tölustafnum í tölunni. Ef hann er 1, 3, 5, 7, 9 þá telst talan sem oddatala. Neikvæðar oddatölur teljast líka sem oddatölur.
Ocean Hill-Brownsville átökin
Ocean Hill-Brownsville átökin voru deilur sem áttu sér stað á 7. áratug 20. aldarinnar á milli íbúa Ocean Hill og Brownsville hverfa New York borgar og stéttarfélags kennara, UFT, sem var undir stjórn Albert Shanker. Deilurnar urðu vegna óánægju foreldra grunnskólanemenda í Ocean Hill og Brownsville, efnaminni hverfum, á skólamálum borgarinnar í hverfum þar sem þeldökkir voru í meirihluta. Deilurnar ollu uppnámi í sambandi þeldökkra og gyðingasamfélags New York borgar, ásamt því að verða orsakavaldur lengsta verkfalls grunnskólakennara í New York frá upphafi.
Saga
Þrátt fyrir dómsúrskurð hæstaréttar Bandaríkjanna árið 1954 í máli Brown gegn menntaráði (e. Board of education), um ólögmæti ríkja til aðskilnaðar í skólum á grundvelli kynþátta, jókst aðskilnaðarstefnan á árunum sem fylgdi í Brooklyn, New York. Í Brownsville, sem er hverfi í Brooklyn, hafði árið 1960 orðið mikil breyting á íbúum hverfisins en gyðingar sem höfðu áður verið í meirihluta voru fluttir burt og voru þeldökkir og fólk frá Púertó Ríkó nú í miklum meirihluta. Brownsville ásamt Ocean Hill voru fátæk hverfi þar sem lítið var um atvinnutækifæri og glæpatíðni há í samanburði við önnur hverfi New York. Á 7. áratugnum voru grunnskólar Brownsville og Ocean Hill ennþá aðskildir á grundvelli kynþátta og orðnir yfirfullir og þurftu nemendur að mæta í hollum.
UFT
Á þessum tíma var stéttarfélagið United Federation of Teachers (UFT) undir stjórn Albert Shanker öflugt, en félagið sem hafði verið stofnað einungis nokkrum árum áður var orðið stærsta stéttarfélag kennara í New York og, undir stjórn Shanker, að pólitísku afli. Shanker, fyrrum kennari, var þekktur fyrir harðskeytta leiðtogahæfileika sína og árangur í samningaviðræðum sem stéttafélagsleiðtogi. Þegar hann tók við UFT árið 1964 barðist hann hart fyrir bættri stöðu kennara og með skipulagningu ólöglegra verkfalla kennara var hann fangelsaður tvisvar, árin 1967 og 1968.
Samtökin höfðu verið gagnrýnd fyrir litla þátttöku í aðgerðum gegn kynþáttaaðskilnaðinum en árið 1964 skipulögðu Bayard Rustin og Milton Galamison, aðgerðasinnar, sniðgöngu bæði kennara og nemenda grunnskóla New York borgar til þess að mótmæla áframhaldandi kynþáttaaðskilnaði í skólum borgarinnar. Rustin og Galamison lögðu fram beiðni til framkvæmaráðs UFT um að kennarar stéttarfélagsins tækju þátt í sniðgöngunni en þeim var hafnað, framkvæmdaráðið lofaði eingöngu að vernda þá kennara sem tækju þátt frá því að þeim yrði refsað af vinnuveitenda. Meira en 400 þúsund íbúar New York borgar tóku þátt í þessari sniðgöngu og þegar endurtaka átti leikinn mánuði seinna tók UFT ákvörðun um að vernda ekki þá kennara sem tækju þátt í henni. Neitun UFT um að sýna sniðgöngunni stuðning þótti sýna að samstarf á milli stéttarfélags kennara og samfélag þeldökkra væri óhugsandi.
Samfélagsstjórnun
Aðgerðarsinnar í Ocean Hill og Brownsville, undir áhrifum Black Power hreyfingarinnar og áhrifamikilla aðgerðasinna á borð við Malcolm X, Stokely Carmichael, Charles Hamilton og Harold Cruse, trúðu því að skólarnir væru að bregðast börnunum vegna kerfisbundins rasisma uppeldisstofnanna borgarinnar. Bentu aðgerðarsinnar í því samhengi á kennarana sem kenndu þeldökkum, en skoðun margra hvítra kennara var að þeldökkir nemendur gætu ekki lært og höguðu þeir því ekki kennslu sinni í þá átt sem gæti hjálpað nemendum til þess að læra. Árið 1967 vegna langvarandi kvartana þeldökkra íbúa Ocean Hill og Brownsville hverfanna, ásamt öðrum hverfum, um að menntakerfi borgarinnar væri að bregðast börnum þeirra, og með pólitískan og fjárhagslegan stuðning vinstri sinnaðra samtaka og einstaklinga, varð til umdeilt tilraunarverkefni sem menntaráð New York borgar samþykkti. Verkefnið átti að veita kennurum og foreldrum nemenda yfirráð yfir menntun barnanna, svokölluð samfélagsstjórnun grunnskólanna. Ocean Hill og Brownsville, sem taldist eitt skólahverfi, var eitt þriggja hverfa sem valið var í verkefnið en í því fólst að nýja hverfið kysi í stjórn sem hafði valdið til þess að ráða stjórnendur í skólanna. Á sama tíma og þeldökkir fögnuðu þessu verkefni sem verðlaun fyrir langvarandi baráttu þeirra gegn hinu áður fyrr óhagganlegu hvíta stjórnkerfi þá litu stéttarfélög kennara á verkefnið sem pólitíska árás að völdum þeirra.
Uppsagnir kennara
Allir kennarnir sem voru reknir tilheyrðu stéttarfélögum og flestir þeirra UFT, ásamt því að flestir þeirra voru gyðingar en alls voru 83 starfsmenn Ocean Hill-Brownsville hverfisins reknir. Shanker taldi uppsagnir kennaranna brot á samningum og stjórnendur hverfisverkefnisins ekki fylgt viðeigandi ferlum varðandi uppsagnirnar. Menntaráð borgarinnar hvatti kennaranna til þess að hunsa uppsögnunum og var þeim fordæmt af mörgum m.a. af American Jewish Congress.
Verkföll
Þegar kennararnir reyndu að mæta aftur til vinnu var þeim hindraður aðgangur að skólanum af foreldrum nemenda og kennurum sem studdu uppsagnirnir. Þann 15. maí, komust kennararnir aftur inn í skólann með hjálp 300 lögreglumanna sem í kjölfarið handtóku 5 einstaklinga sem höfðu reynt að hindra aðgang þeirra að skólanum. Þann sama dag tilkynntu menntaráð borgarinnar og stjórn Ocean Hill-Brownsville verkefnisins að skólum yrði lokað. Frá 22. til 24. maí mættu 350 meðlimir UFT ekki til vinnu í hverfinu í mótmælaskyni og var þeim síðar sagt upp af stjórnarnefndinni og nýjir kennarar ráðnir sem voru flestir ungir, hvítir og hluti af New Left hreyfingunni sem studdi samfélagsverkefnið. Yfir sumarið áttu sér stað tveir hlutir sem áttu eftir að hafa mikil áhrif á deilur hópanna tveggja. Fyrri atburðurinn var samþykki Marchi löggjafarinnar í New York fylki en löggjöfin fól í sér að menntaráð New York borgar gat ákveðið að veita hverfum völd til þess að fara með sín eigin menntamál, líkt og í Ocean Hill-Brownsville, og til þess að gefa þessum hverfum valdið til þess að ráða kennara og færa þá úr skólum eins og þeim hentaði. Seinni atburðurinn var dómsúrskurður sem dæmdi ákvörðun stjórnenda Ocean Hill-Brownsville verkefnisins um uppsögn kennaranna fyrr á árinu ólögmæta og að kennararnir ættu rétt á því að snúa aftur í störf sín. Dómurinn benti á að ástæður uppsagnarinnar, um að kennararnir væru vanhæfir, væru ekki á rökum reistar og að leyfilegt væri fyrir kennara að gagnrýna verkefnið vegna stjórnarskrárvarins málfrelsis þeirra. Hinsvegar neitaði hverfisráðið að taka við kennurunum aftur og ítrekaði við menntaráð borgarinnar að völdin til þess að fara með menntamál væru þeirra. Daginn fyrir fyrsta skóladag nýs skólaárs samþykkti mikill meirihluti UFT að fara í verkfall og ætti það að ná yfir alla borgina.
Daginn eftir fóru 54 þúsund kennarar í verkfall og áttu verkföllin eftir að standa yfir í samanlagt 37 daga með þeim afleiðingum að meira en milljón nemendur komust ekki í skóla. Verkföllin stóðu yfir frá september mánuði til nóvember með þremur verkföllum og var þriðja verkfallið það lengsta en það stóð yfir í 5 vikur. Ásakanir um kynþáttafordóma og gyðingahatur urðu háværar en stór hluti kennara New York borgar voru gyðingar, Shanker lét m.a. prenta og dreifa 500.000 eintökum af antísemitískum bæklingum sem höfðu fundist fyrir aftan grunnskóla í Ocean Hill-Brownville hverfinu. Átökin eru talin hafa haft varanleg áhrif á samband gyðinga og þeldökkra innan borgarinnar. Verkföllunum lauk 17. nóvember eftir að menntaráð New York fylkis tók yfir Ocean Hill-Brownsville skólanna, endurréði kennaranna 12 sem höfðu verið reknir og færðu þrem skólastjórum hverfisins annað.
.ec
.ec er þjóðarlén Ekvador.
Bessi
Bessi er íslenskt karlmannsnafn.
.ec
Tenglar
Toppdomän
Fossvogsdalur
thumb|Fossvogsdalur. thumb|Fossvogsdalur um 1960. Fossvogsdalur er dalur á mörkum norðurhluta Kópavogs og suðurhluta Reykjavíkur, austur af Fossvogi. Um dalinn liggja göngu- og hjólastígar. Lækur og tjarnir liggja um hann miðjan. Leiktæki og frisbígolf eru á svæðinu.
Skógræktin var með gróðrarstöð vestast í dalnum og ræktaði þar upp tré frá árinu 1933 þegar Hákon Bjarnason verðandi skógræktarstjóri stofnsetti hana. Skógræktarfélag Reykjavíkur nýtir þann reit í dag. Við gróðrarstöðina er skógur sem nefndur er Svartiskógur. Austast í dalnum hefur verið ræktað trjásafn og rósagarður.
Fossvogslaug er fyrirhuguð sundlaug í dalnum.
Mirjam
Mirjam er íslenskt kvenmannsnafn.
Pétur Nikulásson
Pétur Nikulásson var biskup á Hólum 1391 – 1411, eða í 20 ár.
Pétur Nikulásson var danskur munkur af prédikarareglu og hafði starfað í páfagarði í Rómaborg. Ekki er vitað um ætt hans eða uppruna. Hann fékk páfaveitingu fyrir Hólabiskupsdæmi og tók biskupsvígslu í Róm. Sjá páfabiskupar.
Pétur biskup kom til Íslands 1392, og virðist hafa verið einn af hinum betri útlendu biskupum hér. Árið 1391 gaf hann út skipan um kristnihald í Hólabiskupsdæmi, þar sem lagt var fyrir presta að kenna fólki kristileg fræði, m.a. boðorðin tíu. Hann hélt skóla á biskupssetrinu og vandaði val á kennurum. Um og upp úr 1394 vísiteraði hann allar kirkjur í biskupsdæminu og lét rita skrá yfir eignir þeirra. Þegar Vilchin Hinriksson tók við sem biskup í Skálholti, 1394, efndi hann til veislu sem var í minnum höfð, og var Pétur Hólabiskup meðal boðsgesta. Pétur er talinn hafa stýrt Hólabiskupsdæmi höfðinglega, líkt og Jón skalli forveri hans.
Skömmu fyrir svartadauða, 1402, fór Pétur biskup utan og dvaldist erlendis það sem eftir var ævinnar. Fól hann þá umboðsmönnum sínum að vinna biskupsverk á Hólum. Hann dó 1410 eða 1411.
Hinn 27. desember 1394 fauk Hóladómkirkja í stormviðri, "með svo undarlegum atburð að hvert tré brotnaði. Varð þar engu undan bjargað nema líkneskjum og helgum dómum". Lét Pétur þegar gera nýja kirkju, sem talið er að hafi að hluta staðið fram á daga Guðbrands biskups. Er þessi kirkja stundum kölluð Péturskirkja.
Máldagabók Péturs Nikulássonar yfir kirkjur í Hólabiskupsdæmi er til í uppskrift frá 17. öld (Pétursmáldagar).
Recife
thumb|Recife
Recife er borg í Brasilíu, er höfuðstaður héraðsins Pernambuco. Hún var stofnuð þann 12 mars 1537. Tæplega 1.561.659 manns (2009) búa í Recife.
MemoQ
memoQ er þýðingaforrit sem keyrir á Microsoft Windows -stýrikerfi. Forritið er þróað af ungverska fyrirtækinu Kilgray Fordítástechnológiai Kft. (Kilgray Translation Technologies). memoQ gefur notendum kost á að nota þýðingaminni og hugtakagrunna og er með innbyggðan vélþýðingarmöguleika ásamt vefviðmóti.
Neysluvatn
Neysluvatn eða drykkjarvatn er vatn sem ætlað er til neyslu eða matargerðar og þrifnaðar á heimilum, vinnustöðum og opinberum stöðum. Einnig telst allt vatn sem notað er í matvælafyrirtækjum vera neysluvatn svo sem í mjólkurframleiðslu og mjólkuriðnaði, kjötvinnslu, fiskiðnaði og fiskeldi.Neysluvatn getur verið í upprunalegu ástandi (lindarvatn, grunnvatn) oft hefur það verið hreinsað og meðhöndlað til þess að það öðlist þau gæði sem neysluvatn þarf að hafa. Neysluvatn getur komið beint úr lind, borholu eða brunni, úr dreifikerfi, tönkum, flöskum eða öðrum ílátum. Neysluvatn verður að standast strangar heilbrigðis- og hreinlætiskröfur.
Í sumum löndum er flúori bætt við neysluvatn í þeim tilgangi að draga úr tannskemmdum.
Kjalarnes (hverfi)
thumb|right|Saurbæjarkirkja við Kjalarnes. thumb|right|Kort sem sýnir Kjalarnes. Kjalarnes (einnig: Grundarhverfi) er hverfi í Reykjavík. Til Kjalarness teljast Kjalarnes og Álfsnes. Hverfið hefur verið hluti Reykjavíkur frá 1998. Áður en hverfið varð hluti af Reykjavík, var það í Kjalarneshreppi. Í hverfinu er sundlaug, íþróttahús og skóli sem heitir Klébergsskóli, sem er elsti grunnskóli Reykjavíkur. Í hverfinu er líka glerverksmiðja sem heitir Gler í Bergvík og býr til alls konar glerlistir, en einnig má finna einingaverksmiðju ásamt öðrum iðnaði. Íbúar hverfisins voru 1.349 árið 2019.
Kjalnesinga saga er kennd við Kjalarnes.
Forsætisráðherra Ítalíu
Forsætisráðherra Ítalíu er leiðtogi ríkisstjórnar Ítalíu og hefur það hlutverk með höndum að stýra og samræma vinnu annarra ráðherra ríkisstjórnarinnar. Forsætisráðherraembættið er fjórða mikilvægasta embætti ríkisins samkvæmt stjórnarskránni, á eftir forseta lýðveldisins, þingforseta og forseta öldungadeildarinnar. Hlutverk forsætisráðherra er skilgreint í stjórnarskránni, greinum 92-96. Forsætisráðherra er tilnefndur af forseta lýðveldisins. Yfirleitt er um að ræða leiðtoga stærsta flokks þess kosningabandalags sem hlýtur meirihluta í þingkosningum og fær þar með umboð til stjórnarmyndunar. Þegar Ítalía var konungsríki (frá 1861 til 1946) var það konungur Ítalíu sem veitti umboð til stjórnarmyndunar.
Otri
Otri er íslenskt karlmannsnafn.
Eldgígur
thumb|right|[[Kerið í Grímsnesi er talið vera leifar hrunins gjallgígs.]] Eldgígur er hringlaga dæld í eldstöð með aðfærslugöng þaðan sem bráðið hraun og gas getur borist upp á yfirborðið í eldgosi.
Vaxtamunarviðskipti
Vaxtamunarviðskipti (e. carry trade) kallast það þegar fjárfestar nýta sér muninn á vöxtum gjaldmiðla í mismunandi löndum. Fá t.d lán í löndum þar sem stýrivextir eru lágir og kaupa síðan skuldabréf í löndum þar sem stýrivextir eru háir og hagnast þannig á vaxtamuninum.
Vaxtamunarviðskipti á Íslandi
Fyrir bankahrunið 2008 tíðkaðist útgáfa á s.k. jöklabréfum sem var nokkuð flókinn fjármálagjörningur. Það voru erlend skuldabréf gefin út erlendis af erlendum fjármálastofnunum í samstarfi við íslenskar fjármálastofnanir. Mikið var um að gefin væru út jöklabréf í evrum. Erlendir fjárfestar högnuðust því um stund á háu gengi íslensku krónunnar gagnvart þeim gjaldmiðli þar sem jöklabréfin voru gefin út.
Jón Daníelsson og Gylfi Zoega halda því fram í skýrslu sinni Hagkerfi býður skipbrot að vaxtarmunarviðskipti hafi átt þátt í bankahruninu á Íslandi árið 2008. Í bók sinni Why Iceland? fullyrðir Ásgeir Jónsson, fyrrverandi yfirmaður greiningardeildar Kaupþings það sama.
6. árþúsundið
6. árþúsundið er tímabil sem mun hefjast árið 5001 og ljúka árið 6000.
Í skóm drekans
Í skóm drekans er heimildarmynd um Hrönn Sveinsdóttur, hún ákveður að taka þátt í Ungfrú Ísland, og með hjálp vina og vandamanna tekur hún það allt upp. Margir af keppinautum hennar voru grunlausir um að hún væri að taka upp heimildarmynd, og héldu að hún væri að taka upp persónulegar upptökur. Af þessari ástæðu spruttu upp kærur vegna sýninga myndarinnar í kvikmyndahúsum, sem endaði með því að myndin varð að vera klippt. Í Áramótaskaupinu 2002 var gert mikið grín að myndinni og atburðunum sem komu í kjölfar hennar.
Skyndikaffi
thumb|250px|Skyndikaffi Skyndikaffi er drykkur sem unninn er úr kaffibaunum. Við framleiðslu þess eru baunirnar brenndar og malaðar líkt og um venjulegt kaffi væri að ræða en síðan er ýmsum aðferðum beitt til þess að þurrka það og mala niður í fínna duft sem selt er til neytenda. Þegar duftið er sett í heitt vatn leysist það upp og til verður drykkur sem líkist venjulegu kaffi en þykir almennt ekki sambærilegur að gæðum.
Skyndikaffi hefur þann kost að fljótlegt og einfalt er að laga það. Þar að auki er geymslutími þess langur miðað við venjulegt kaffi og minna magn (bæði hvað varðar þyngd og rúmmál) þarf af skyndikaffi til að laga sama magn af drykk heldur en þegar um hefðbundið kaffi er að ræða.
Neskaffi er algeng tegund skyndikaffis á Íslandi, en heitið er stundum notað almennt um skyndikaffi.
.eh
.eh er þjóðarlén Vestur Sahara.
Svarta María (lögreglubifreið)
thumb|Bandarísk Svarta María í [[Minnesota 1909]] Svarta María var heiti, sem haft var um lögreglubifreiðar á Íslandi eftir miðja 20. öld. Ástæðan var sú að bílarnir voru svartir og frekar auðkennilegir til að sjá. Þessir bílar voru af Chevrolet gerð, allstórir og traustir bílar, með klefa aftur í, þar sem hægt var að troða inn nokkrum handteknum í einu ef þörf var á og flytja til næstu lögreglustöðvar eða fangageymslu eftir atvikum.
.eh
Tenglar
Toppdomän
Dalir
Dalir eða Dalirnir getur átt við eftirfarandi:
Marteinn Meulenberg
Marteinn Meulenberg (upphaflega Martin Meulenberg) (30. október 1872 – 3. ágúst 1941) var fyrsti kaþólski biskup Íslands eftir siðaskiptin.
Marteinn fæddist í Hillensberg í Þýskalandi. Faðir hans var þýskur en móðirin hollensk. Séra Meulenberg tilheyri Montfortreglunni sem er kaþólsk prestaregla og nefnist Societas Mariae Montfortana (skammstöfun: SMM) á latínu. Hann kom til Íslands árið 1903 og hafði þá verið tvö ár sóknarprestur í Danmörku.
Þegar Ísland varð fullvalda ríki, árið 1918, sótti séra Meulenberg fyrstur útlendra manna um ríkisborgararétt á Íslandi. Í samband við fullveldið stofnaði Páfastóll sjálfstæða trúboðskirkju fyrir Ísland og varð Marteinn Meulenberg yfirmaður hennar. Árið 1929 var trúboðskirkjan gerð að postullegu umdæmi og séra Meulenberg stjórnandi. Hann var vígður biskup í nýju kaþólsku dómkirkjunni, Landakotskirkju í Reykjavík, í júlí sama ár. Það gerði yfirmaður trúboðsdeildarinnar í Róm, „De Propaganda Fide“, kardínálinn William van Rossum, og varð Marteinn þar með fyrsti biskupinn í hinni endurreistu kaþólsku kirkju á Íslandi. Meulenberg dó árið 1941.
Vogvængjur
Vogvængjur (fræðiheiti: Odonata) er ættbálkur skordýra sem deilast í tvo undirættbálka, drekaflugur (Anisoptera) og meyjarflugur (Zygoptera), einnig nefndar glermeyjar.
Þær eru mjög stór skordýr, sem einkennast af stórum augum og að hafa tvö pör af löngum glærum vængjum með þéttriðnu æðaneti. Í hvíld halda drekaflugur vængjunum láréttum út frá bolnum en glermeyjar leggja þá saman lárétt aftur bolinn. Annar munur á drekaflugum og glermeyjum er sá að á drekaflugum er munur á fram- og afturvængjum en þeir eru nánast eins á glermeyjum.
Vogvængjur eru ásamt dægurflugum annar tveggja eftirlifandi ættbálka í Palaeoptera innflokknum.
1740
thumb|right|[[Friðrik mikli.]] Árið 1740 (MDCCXL í rómverskum tölum)
Á Íslandi
Fædd
Dáin
Opinberar aftökur
Erlendis
Fædd
Dáin
Björn Skifs
thumb|right|Björn Skifs Björn Skifs (f. 20. apríl í Vansbro) er sænskur söngvari.
Zeiraphera canadensis
Zeiraphera canadensis er fiðrildi af ættinni Tortricidae. Það finnst í Kanada, aðallega þar sem hvítgreni vex, enda er barr hvítgrenis aðalfæða lirfanna. Tegundin Z. ratzeburgiana er mjög lík Z. canadensis og er nær eingöngu hægt að greina þær sundur á endaþarmskambi sem er á Z. canadensis. Sníkjuvespan Trichogramma evanescens heldur því að nokkru í skefjum.
.er
.er er þjóðarlén Erítreu.
Citizens United gegn kosninganefnd alríkisins
Dómur hæstaréttar um fjármögnun kosningaauglýsinga
Dómsúrskurðurinn, sem markaði þáttaskil í sögu hæstaréttar Bandaríkjanna, kveður á um að ekki sé hægt að styðjast við fyrsta ákvæði stjórnarskrárinnar til að takmarka fjárveitingar einkafyrirtækja til framleiðslu á óháðu pólitísku myndefni sem gert er í tilefni forkosninga til forsetaembættis Bandaríkjanna. Dæmt var samtökunum Citizen United í vil og var upphafið að málinu deilur um hvort samtökunum, sem starfa án ávinnings, væri heimilt að sýna kvikmynd sem ætlað var að gagnrýna Hillary Clinton og jafnframt hvort þeim væri heimilt að auglýsa myndina með andlit Hillary Clinton í forgrunni. Deilan snérist líka um hvort aðgerðir samtakana væru andstæðar við „Lög um fjárveitingar í kosningum“, ályktun sem gerð var árið 2002 (einnig þekkt sem the McCain-Feingold Act).
Forsaga
Citizens United, samtök íhaldssamra sem starfa án ávinnings, freistuðu þess að kynna kvikmynd sína, Hillary: The Movie, með sjónvarpsauglýsingum og sýna í framhaldinu á DirecTV en ályktun um fjárveitingar í kosningum sem samþykkt var árið 2002 kom í veg fyrir það. Kvikmyndin var í áróðursskyni um Hillary Clinton þáverandi öldungadeildarþingmann. Ályktunin bannar fyrirtækjum og félagasamtökum að nota fjármagn sitt í áróðursskyni gegn einstaka frambjóðendum og einnig að veita fjárstyrki til einstaklinga í kosningabaráttu ef þeim er ætlað að rægja andstæðinga á opinberum vettvangi. Í janúar 2008 dæmdi héraðsdómurinn í Columbia fylki að auglýsingarnar brytu gegn ákvæðum ályktunarinnar og bönnuðu enn fremur að atkvæðasmölun færi fram 30 dögum fyrir forkosningar. Rök samtakanna voru þau að kvikmyndin væri byggð á staðreyndum en dómurinn komst að þeirri niðurstöðu að gerð myndarinnar hafði þann eina tilgang að gera lítið úr trúverðugleika Hillary Clinton.
Í september 2009 var málið tekið fyrir í hæstarétti Bandaríkjanna, þar sem fimm af níu dómurum töldu að breytingar á kosningalögum sem bönnuðu fjárveitingar frá óháðum fyrirtækjum og samtökum væru ekki réttmæt og ættu ekki að ná yfir tilfellið sem varðaði kvikmyndina um Hillary Clinton. Ástæðan fyrir þeim úrskurði var að hluta til sú að slíkar takmarkanir myndu heimila þinginu að bæla niður pólitíska umræðu í fjölmiðlum, hvort sem það væri á prenti eða í ljósvakamiðlum, en slíkt myndi ganga gegn fyrsta ákvæði stjórnarskrárinnar.
Viðbrögð
Úrskurðurinn hefur vakið mikla athygli á og meðal annars vegna ummæla Baracks Obama í stefnuræðu hans í janúar 2010: „Með fullri virðingu fyrir skiptingu valdsins, þá er það mín sannfæring að dómur hæstaréttar, sem hnekkti aldagömlum lögum, muni opna flóðgáttir fjármagns til kosningaframboða sem eingöngu myndi þjóna sérsökum hagsmunum einkaaðila og þar með talið erlendra fyrirtækja og gefa þessum óháðu hagsmunaðilum tækifæri til að eyða án nokkurra takmarka fjármunum í okkar kosningum. Mér hugnast ekki að bandarískar kosningar séu fjármagnaðar af landsins valdamestu hagsmunaaðilum eða það sem verra væri, af erlendum aðilum“.
Pitcairn
Pitcairn (pitkern Pitkern Ailen) er eyja og fjögurra eyja eyjaklasi í Suður-Kyrrahafi. Aðeins næststærsta eyjan, Pitcairn, er byggð. Hinar heita Henderson, Ducie og Oeno. Eyjarnar eru aðeins 47 ferkílómetrar að stærð samanlagt og dreifast um 100 ferkílómetra hafsvæði. Henderson er langstærst, með 86% af landsvæði eyjanna, en er óbyggð. Næstu eyjar eru Mangareva (hluti af Frönsku Pólýnesíu) í vestri og Páskaeyja í austri.
Citizens United gegn kosninganefnd alríkisins
Viðbrögð
Samuel Alito hæstaréttadómari sást hrista höfuð sitt undir ræðu forsetans og segja til skiptis „ekki satt“ eða „það er lygi“. Hvað hann í raun sagði er erfitt að fá staðfest, því það virðist fara eftir því hver verður fyrir svörum.
Pitcairn
Landfræði
Eyjarnar mynduðust úr hraunkviku á heitum reit. Pitcairn-eyja er leifar af eldfjalli, aðallega mynduð úr móbergi, en norðurhlið öskjunnar hefur brotnað niður. Pitcairn er eina eyjan með varanlega byggð. Aðalbyggðin á eyjunni er Adamstown, ofan í gígnum. Aðeins er hægt að komast til Pitcairn með skipi um Bounty-vík, út af bröttum klettum. Eyjan Henderson, sem er langstærsta eyjan í eyjaklasanum þar sem fjölbreytt dýralíf heldur til, getur líka borið mannabyggð, þrátt fyrir vatnsskort, en er óaðgengileg þar sem brattir kalksteinsklettar umkringdir hvössum kóröllum liggja eftir allri ströndinni. Árið 1988 var Henderson sett á Heimsminjaskrá UNESCO. Aðrar eyjar eru í meira en 100 km fjarlægð og eru óbyggilegar.
Ekkert varanlegt vatnsból er á Pitcairn-eyju, en þar eru þrjár árstíðabundnar uppsprettur.
Stjórnmál
Pitcairn er breskt handanhafssvæði með heimastjórn. Fulltrúi Bretadrottningar er stjórnarfulltrúi Bretlands á Nýja-Sjálandi, með aðsetur í Wellington, sem er jafnframt landstjóri á Pitcairn.
Stjórnarskrá Pitcairn frá 2010 gefur eyjunum leyfi til sjálfstjórnar með fulltrúalýðræði, meðan Bretland fer með varnar- og utanríkismál. Pitcairn er fámennasta lýðræði heims. Landstjórinn og eyjaráðið geta sett lög til að tryggja „frið, reglu og góða stjórn“ á Pitcairn. Eyjaráð Pitcairn skipar venjulega borgarstjóra til að sjá um daglega stjórn. Landstjórinn skipar ráðgjafa sem sér um samskipti milli ráðsins og skrifstofu landstjóra.
Frá 2015 hafa hjónabönd samkynhneigðra verið lögleg á Pitcairn, þótt ekki sé vitað um nein samkynhneigð pör á eyjunni.
Trúarbrögð
Eina kirkjan á Pitcairn er kirkja sjöunda dags aðventista. Sjöunda dags aðventistar eru ekki ríkistrú á Pitcairn þar sem engin lög hafa verið sett af heimastjórninni um hana. Íbúar eyjarinnar snerust til sjöunda dags aðventisma undir lok 19. aldar. Á síðustu árum hefur aðild að kirkjunni dalað og eftir 2000 sóttu aðeins átta af 40 íbúum eyjarinnar messur reglulega, en flestir mæta í kirkjuna við sérstök tækifæri. Frá sólarlagi á föstudegi til sólarlags á laugardegi halda eyjarskeggjar sabbatinn hátíðlegan.
Kirkjan var reist árið 1954 og er rekin af kirkjuráði og presti sem oftast gegnir embættinu í tvö ár. Sabbatskólinn hittist kl. 10 á laugardagsmorgnum og klukkustund síðar hefst guðsþjónusta. Á þriðjudagskvöldum er bænastund.
2009
Árið 2009 (MMIX í rómverskum tölum) var í gregoríanska tímatalinu almennt ár sem byrjaði á fimmtudegi.
Janúar
thumb|right|Mótmæli við Alþingishúsið kvöldið 20. janúar.
Febrúar
thumb|right|Þingkosningar í Ísrael.
Mars
thumb|right|Kepler skotið á loft.
Apríl
thumb|right|Sakborningar í Pirate Bay-málinu á blaðamannafundi.
Maí
thumb|right|Úrslitaleikur í Meistaradeild Evrópu.
Júní
thumb|right|Mótmæli gegn kjöri Ahmadinejad í Íran.
Júlí
thumb|right|Ummerki um sprenginguna á Ritz-Carlton-hótelinu í Jakarta.
Ágúst
thumb|right|Flóð á Filippseyjum vegna fellibylsins Morakot.
September
thumb|right|6 hæða hótel í [[Padang á Súmötru í rúst eftir jarðskjálftann.]]
Október
thumb|right|Veggspjald sem hvetur kjósendur á Írlandi til að samþykkja Lissabonsáttmálann.
Desember
thumb|right|Fulltrúar á Loftslagsráðstefnu Sþ í Kaupmannahöfn.
7. árþúsundið
7. árþúsundið er tímabil sem mun hefjast árið 6001 og ljúka árið 7000.
Þjóðtrú
Kínversk alþýðutrú er mjög útbreidd í Kína en ýmis konar alþýðutrú sem tengist opinberum trúarbrögðum er líka algeng innan til dæmis kristni, íslam og hindúatrúar. Blendingstrú, eins og Vodun og Santería, hefur orðið til við blöndun ólíkra trúarbragða eða siða.
.eu
.eu er lén Evrópusambandsins.
Tenglar
Toppdomän
Kul
Núverandi
Heiðar Örn er þekktur úr hljómsveitunum Botnleðju, The Viking Giant Show og Pollapönki. Helgi Rúnar var í Benny Crespo’s Gang, Elínu Helenu og Horrible Youth. Hálfdán var í Himbrima, Sign og Legend og Skúli var í The Roulette og Different Turns.
8. árþúsundið
8. árþúsundið er tímabil sem mun hefjast árið 7001 og ljúka árið 8000.
Mirra
Mirra er íslenskt kvenmannsnafn.
Jóhann Ævar Grímsson
Jóhann Ævar Grímsson er íslenskur handritshöfundur.
Brimrún
Brimrún er íslenskt kvenmannsnafn.